25/01/2010 | Administración LocalMunicipal
Boqueixón
Aprobacion definitiva da Ordenanza reguladora da taxa pola prestacion do servicio de prevención e extinción de incendios, prevención de ruínas, derrubamentos, salvamentos e outros

ANUNCIO Non presentándose ningunha reclamación contra a modificación da “Ordenanza fiscal reguladora da taxa pola prestación de prevención e extinción de incendios, prevención de ruinas, derrubamentos, salvamentos e outros”, aprobada no Pleno do día 11 de novembro de 2009, queda definitivamente aprobada polo que procede a súa publicación íntegra: ORDENANZA FISCAL REGULADORA DA TAXA POLA PRESTACIÓN DE PREVENCIÓN E EXTINCIÓN DE INCENDIOS, PREVENCIÓN DE RUÍNAS, DERRUBAMENTOS, SALVAMENTOS E OUTROS Artigo 1.º.–FUNDAMENTO E NATUREZA. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 e 19 da Lei 39/1988, do 28 de decembro, reguladora de Facendas Locais, este Concello establece a “Taxa polo servicio de extinción de incendios e Protección Civil”, que se deberá rexer pola presente Ordenanza fiscal, atendendo as súas normas ó prevido no artigo 58 da devandita Lei 39/1988. Artigo 2.º.–FEITO IMPOÑIBLE.1. Constitúe o feito impoñible da taxa a prestación de servizos de Protección Civil de Boqueixón, nos casos de incendios e alarma dos mesmos, afundimentos totais ou parciais de edificios ou instalacións, ruinas, derumbamentos, inundacións, salvamentos e outros semellantes, ben sexa de oficio por razóns de seguridade sempre que a prestación de dito servizo redunde no beneficio do suxeito pasivo.2. Non estará suxeito a esta taxa o servizo de prevención xeral de incendios nin os servizos que se presten en beneficio da comunidade ou dunha parte considerable da poboación do municipio ou en casos de calamidade ou catastrofe pública oficialmente declaradas. Artigo 3.º.–SUXEITO PASIVO.1. Son suxeitos pasivos contribuíntes as persoas físicas ou xurídicas e as entidades a que se refire o artigo 33 da Lei Xeral Tributaria, os usuarios dos inmobles sinistradados que sexan obxecto da prestación do servizo, entendendo por tales, segundo os casos, os propietarios, usufructuarios, inquilinos e arrendatarios de ditos inmobles.2. Cando se trate da prestación de servizos de salvamento e outros análogos, será suxeito pasivo contribuínte a persoa física ou xurídica e a entidade prevista no artigo 33 da Lei Xeral Tributaria que os solicite ou en favor da que redunden.3. Terá a consideración de substituto do contribuínte, no caso de prestación do servizo de extinción de incendio e outros semellantes, a entidade ou sociedade aseguradora do risco. Artigo 4.º.–RESPONSABLES.1. Responderán solidariamente das obrigas tributarias do suxeito pasivo, as persoas físicas e xurídicas que se refiren os artigos 38.1 e 39 da Lei Xeral Tributaria.2. Serán responsables subsidarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que se sinala o artigo 40 da Lei Xeral Tributaria. Artigo 5.º.–EXENCIÓNS SUBXECTIVAS. Gozarán de exención subxetiva aqueles contribuíntes que sexan declarados pobres por percepto legal e estean inscritos no padrón de beneficiencia ou obteñan ingresos anuais inferiores ós que correspondan ó salario mínimo interprofesional. Artigo 6.º.–COTA TRIBUTARIA.1. A cota tributaria determinarase en función do número de efetivos, tanto persoais como materiais que se empreguen na prestación do servizo, o tempo investido neste, e o percorrido efectuado polos vehículos que actúen.2. Para este efecto aplicaranse as seguintes tarifas: 1.–Persoal. – Por cada fracción de traballo de cada 2.–Material.3.–Vehículos.4.–Nas saídas que se efectúen fóra do Concello aumentarase as tarifas do servicio nun 50%. 5.–En tódalas saídas contabilizarase o tempo transcorrido desde a saída ata o regreso a Base.6.–Cando o servizo non chegue a intervir cobrarase únicamente a saída do vehículo da Base agás aqueles desprazamentos fóra do Concello nos que se cobrarán ademáis os Km. percorridos. Artigo 7.º.–OBRIGACIÓN DE CONTRIBUÍR. A obrigación de contribuir que dá dereito ó cobro da taxa, prodúcese cando sae da base de Protección Civil a dotación correspondente, momento no que se inicia para todos os efectos a prestación do servizo. Artigo 8.º.–LIQUIDACIÓN E INGRESO. De acordo cos datos que certifique a Protección Civil, os servicios tributarios deste Concello practicarán a liquidación que corresponda, que será notificada para ingreso directo na forma e prazos sinalados polo Regulamento Xeral de Recadación. Artigo 9.º.–INFRACCIÓNS E SANCIÓNS. En todo o relativo á cualificación de infraccións tributarias, así como das sancións que a mesmas correspondan en cada caso, estarase ó dispostonos artigos 77 e seguintes da Lei Xeral Tributaria. DISPOSICIÓN ADICIONAL 1.–A prestación dos servicios a que se refire a presente ordenanza, fóra do término municipal, só se levará a cabo previa solicitude do alcalde do respectivo municipio e mediante autorización especifica do alcalde-presidente desta Corporación ou ben cando exista risco para a vida ou seguridade das persoas.2.–Neste caso será suxeito pasivo contribuínte, na súa cualidade do beneficiario do servizo prestado solicitante do mesmo, o Concello en cuestión. DISPOSICIÓN FINAL A presente ordenanza foi aprobada provisionalmente polo Pleno da Corporación na sesión. Boqueixón, a Visto e prace O ALCADE Asdo.: Adolfo Gacio Vázquez A SECRETARIA Asdo.: Elena Súarez Rodríguez En Boqueixón, 15 de xaneiro de 2010. O alcalde Adolfo Gacio Vázquez